שו"ת רשב"ץ (תשב"ץ)/חלק ג/לה
ענין לה:

כבר כתבתי לך כי שיעור התור' הוא אמה על אמה ברום ג' אמות כשיעור גוף האדם ורז"ל אחר קבלתם זו דקדקו בשיעור מים כזה מ' סאה וכן הוא מפורש בגמרא חגיגה בספ"ק (י"א ע"א) ובפ' ע"פ (ק"ט רע"ב) ובפ' אמר להם הממונה (ל"א ע"א) ואחר שידענו שאמ' על אמה ברום ג' אמות הם מ' סאה וידענו כי האמה היא בת ו' טפחים והטפח יש בו ד' גודלים ובסאה ו' קבין ובקב ד' לוגין ובלוג ו' ביצים משם יצא לנו דרביעי' של תור' שהיא ביצה ומחצ' היא אצבעיים על אצבעיים ברום אצבעיים וחצי אצבע וחומש אצבע בגודל וכשדקדקנו בשיעור האצבע יצאו לנו כל השיעורי' מכוונין והאצבע הוא הבינוני לא היותר גס שבבני אדם ולא היותר דק אלא מה שבין הגס אל הדק.
והרמב"ם ז"ל דקדק בשיעורו להשיבו כשיעור ב' שעורו' כמ"ש בה' ס"ת ודרך קצר' לדעת כי אצבעיי' על אצבעיי' ברום אצבע וחומש אצבע הוא שיעור רביעית אמה על אמה ברום ג"א מחזיק מ' סאה וג"א הם י"ח טפחים ובכל טפח יש עשרים חמישיות אצבע כי הוא ד' אצבעו' בגודל כל אצבע נחלק לחמשה חומשין וכשנוטל מהם א' מכ' יהיו י"ח חמישיות אצבע תחסר מהם רביע שהן ד' חומשין וחצי חומש ישאר י"ג חומשין וחצי חומש שהם אצבעיי' על אצבעיים וחצי אצבע וחומש אצבע נעשה כן במים שהן מ' סאין נטול א' מכ' שהם כ' סאין ונחסר מהן רביע ישאר סאה ומחצ' שהם ט' קבין כי הסא' ו' קבין וט' קבין הם ל"ו לוג כי הקב ד' לוגין א"כ כלי שהוא אמה על אמה ברום אצבעיים וחצי אצבע וחומש אצבע מחזיק ל"ו לוג.
ואמה על אמה הם ל"ו טפחים כי האמה היא בת ו' טפחי' א"כ ל"ו טפחים ברום אצבעיי' וחצי אצבע וחומש מחזיק ל"ו לוגין כל טפח מרובע שהוא ד' אצבעו' על ד' אצבעו' ברום אצבעיי' וחצי אצבע וחומש אצבע מחזיק לוג חציו שהוא אצבעיים על ד' אצבעו' על זה הרום מחזיק חצי לוג חצי זה שהוא אצבעיים על אצבעיים על רום אצבעיי' וחצי אצבע וחומש אצבע מחזיק רביעית לוג שהוא ביצה ומחצה ובפי' רבי' שמואל ג"כ יש דרך אחרת קצרה אלא שזאת יותר קצר'.
ובהל' הרי"ף ז"ל יש דרך ארוכה והיא ג"כ בגמרא אבל רבי' שמואל כתב שאינו לשון התלמוד אלא מלשון הלכו' גדולות וכתבוהו בתוך התלמוד.
ואם אצבעיי' על אצבעיי' ברום אצבעיי' וחצי אצבע וחומש אצבע הם רביעית שהם ביצה ומחצ' כשתחסר השליש מהרום שהוא שיעור חצי ביצה יהי' הנשאר שיעור ביצה והרום הוא י"ג חומשי אצבע וחצי חומש והשליש הוא ד' חומשין וחצי יהי' הנשאר ט' חומשין שהם אצבעיי' פחות חומש א"כ אצבעיים על אצבעיי' ברום אצבעיי' פחות חומש הוא שיעור ביצה: